**JONIŠKIO ALGIMANTO RAUDONIKIO MENO MOKYKLOS**

**2019 METŲ VEIKLOS ATASKAITA**

**I SKYRIUS**

**INFORMACIJA APIE ŠVIETIMO ĮSTAIGĄ**

1. Joniškio Algimanto Raudonikio meno mokykla - Joniškio rajono savivaldybės biudžetinė įstaiga; adresas – Vilniaus g. 14, 84147 Joniškis, tel.: (8 426) 60 297, 8 604 89746, 8 612 80424, el. p. rastine@raudonikis.lt, internetinis puslapis – www.raudonikis.lt

2. Įstaigos vadovas – Vitolis Žukas, vadybinio darbo stažas 18 metų, III vadybinė kategorija.

3. Mokyklos darbuotojai

|  |  |  |  |
| --- | --- | --- | --- |
|  |  | 2019-01-01 | 2019-12-31 |
| ***1.*** | ***Bendras darbuotojų skaičius*** | 42 | 43 |
| ***2.*** | ***Pedagoginių darbuotojų skaičius*** | 31 | 30 |
| ***3.*** | ***Atestuotų pedagogų skaičius*** | 31 | 30 |
|  | Turinčių mokytojo eksperto kvalifikacinę kategoriją | 1 | 1 |
|  | Turinčių mokytojo metodininko kvalifikacinę kategoriją | 6 | 6 |
|  | Turinčių vyresniojo mokytojo kvalifikacinę kategoriją | 19 | 19 |
|  | Turinčių mokytojo kvalifikacinę kategoriją | 5 | 4 |

4. Mokinių skaičius

|  |  |  |  |  |  |  |
| --- | --- | --- | --- | --- | --- | --- |
|  | 2017-01-01 | 2017-10-01 | 2018-01-01 | 2018-10-01 | 2019-01-01 | 2019-10-01 |
| ***Bendras mokinių skaičius***  Iš jų : | **351** | **384** | **400** | **410** | **404** | **402** |
| Muzikos skyriuje | 138 | 155 | 155 | 149 | 148 | 158 |
| Ankstyvasis muzikinis ugdymas | 22 | 8 | 9 | 16 | 9 | 6 |
| Choreografijos skyriuje | 14 | 12 | 12 | 20 | 18 | 31 |
| Ankstyvasis Choreografijos ugdymas | 45 | 40 | 67 | 57 | 54 | 49 |
| Dailės skyriuje | 70 | 71 | 67 | 78 | 78 | 83 |
| Ankstyvasis dailės ugdymas | 29 | 45 | 56 | 60 | 64 | 44 |
| Žagarės filiale Dailės skyriuje | 22 | 19 | 19 | 21 | 20 | 26 |
| Žagarės filiale Ankstyvasis dailės ugdymas | - | 7 | 7 | - | - | - |
| Žagarės filiale Muzikos skyriuje | 34 | 38 | 37 | 43 | 43 | 36 |
| Žagarės filiale  Ankstyvasis muzikinis ugdymas | - | - | - | - | - | 4 |
| Žagarės filiale Teatro skyriuje | 8 | 9 | 7 | 6 | 6 | 5 |
| Žagarės filiale Ankstyvasis teatro ugdymas | - | 7 | 7 | - | - | - |

PASTABA. Yra mokinių lankančių 2 arba 3 skyrius, todėl bendras mokinių skaičius nesutampa su skaičiais skyriuose.

Lyginant su 2017 m., 2019 m. spalio 1 d. mokinių skaičius padidėjo 4,7 %.

Numatomas preliminarus mokinių skaičius:

2020-2021 m. m. – 405, 2021-2022 m. m. – 405, 2022-2023 m. m. – 405.

**II SKYRIUS**

**VEIKLA ĮGYVENDINANT ŠVIETIMO ĮSTAIGOS STRATEGINĮ IR METINĮ VEIKLOS PLANUS**

Įgyvendinant mokyklos metinės veiklos programoje numatytus tikslus ir uždavinius, buvo tobulinamas ugdymo procesas, pritaikytas pagal mokinių individualias savybes ir gebėjimus.

Vykdyta ugdomojo proceso kontrolė, parengti, patvirtinti ir koreguoti įstaigos ugdomąją veiklą reglamentuojantys dokumentai. Užtikrinta ugdymo programų įvairovė.

Parengtos individualios, grupinės, meninių kolektyvų mokymo programos, metodinių grupių veiklos planai ir ataskaitos. Planingai vyko mokinių kompetencijų ir įgūdžių patikrinimas.

Ugdymo rezultatai (mokinių pasiekimai ir pažanga).

Per 2019 metus didelis dėmesys buvo skiriamas mokinių meninių gebėjimų ir vertybinių nuostatų ugdymui. Mokyklos ugdytiniai sėkmingai dalyvavo respublikiniuose, tarptautiniuose ir pasauliniuose konkursuose.

2019 metais kvalifikaciją kėlė 17 mokytojų. Dalyvauta 24 seminaruose. Organizuotas 1 seminarai, 7 mokytojai skaitė pranešimus.

Mokykla palaiko glaudžius ryšius su rajono bendro ugdymo mokyklomis ir ikimokyklinėmis įstaigomis. Mokyklos pedagogai aktyviai bendradarbiavo su kitų rajonų mokytojais: Kuršėnų, Naujosios Akmenės, Šiaulių, Pakruojo, Kelmės, Radviliškio, Telšių meno ir muzikos mokyklomis, Šiaulių Sauliaus Sondeckio menų gimnazija. Taip pat bendradarbiaujama su Joniškio kultūros centru, J. Avyžiaus biblioteka, Joniškio verslo ir turizmo centru, Joniškio istorijos ir kultūros muziejumi, Žagarės kultūros centru, Kirnaičių bei Mindaugių bendruomenėmis.

Stiprinant mokyklos vaidmenį bendruomenėje, įvairiuose informaciniuose šaltiniuose buvo pristatomi mokyklos pasiekimai, vykdomi renginiai, informuojama vietos bendruomenė. Veikia sukurtas mokyklos tinklalapis ir „Facebook“ paskyra, kurie teikia išsamią informaciją apie mokyklos darbą, jos kultūrą, pasiekimus.

Mokykloje taikomos įvairios bendradarbiavimo formos su tėvais (globėjais). Organizuojami tėvų susirinkimai, tėvai dalyvauja Mokyklos tarybos veikloje. Organizuojami bendri renginiai, tėvai kviečiami dalyvauti mokyklos mokslo metų pradžios šventėje, Kalėdiniuose koncertuose, Atvirų durų dienoje ir kt. renginiuose. Apie mokykloje organizuojamą ugdymo procesą, mokymosi pasiekimus, tėvai informuojami mokyklos internetinėje svetainėje, „Facebook“ paskyroje. Tėvai gauna informaciją apie vaiko ugdymąsi iš specialybių mokytojų, mokyklos administracijos, dalyvaudami tėvų susirinkimuose, mokinių koncertuose ar individualių pokalbių metu.

Mokykla kiekvienais metais rengia koncertus miesto dienos šventei, valstybinių švenčių proga, dalyvauja įvairiuose rajono rengiamuose renginiuose. Puoselėjant mokyklos kultūrą ir tradicijas buvo suorganizuoti tradiciniai renginiai „Geriausi iš geriausių“ ir liaudiškos muzikos kapelų festivalis „Graja“.

**Muzikos skyrius**

Šio skyriaus mokytojai ir mokiniai surengė 51 įvairius koncertus Lietuvos, Latvijos ir Estijos Respublikose.

Dalyvauta 8 festivaliuose, 14 tarptautiniuose, respublikiniuose, regioniniuose konkursuose: V Respublikiniame instrumentinių ansamblių konkurse „Karamelė“ pelnyti I laipsnio ir II laipsnio diplomai, IV Respublikiniame vaikų ir moksleivių dainavimo konkurse, skirtame kompozitoriaus Algimanto Raudonikio kūrybai – I vietos laureato diplomas, tarptautiniame vokalistų konkurse „Dainų mozaika“ – II vietos laureato diplomas, tarptautiniame TV konkurse „Muzikos talentų lyga“ – II vieta, regioniniame vokalistų konkurse „Tau, mama“ – dvi I vietos ir III vieta, tarptautiniame vaikų ir jaunimo festivalyje – konkurse „Art – Panorama Czech Republic 2019“ –du I laipsnio ir du II laipsnio diplomai, II tarptautiniame instrumentinių ansamblių konkurse-festivalyje ,,Grokime kartu” – II vieta ir diplomas, Lietuvos jaunųjų pianistų konkurse ,,Čiurlionio jūra“ – Laureato diplomas ir II vieta, Respublikiniame antrojo muzikos instrumento (fortepijono) konkurse ,,Istorija, slypinti garsuose” pelnyti Laureato ir diplomanto vardai, tarptautiniame XIV vokalinės- sakralinės muzikos festivalyje-konkurse „Skriski, giesmele…“ – I laipsnio ir III laipsnio diplomai, XXI Nacionalinio B. Dvariono konkurso zoniniame ture trys moksleivės tapo laureatėmis, solistų ir vokalinių ansamblių konkurse „Džiaugsmo sparnai“ pelnyta nominacija už gražiausią lietuvių liaudies dainos atlikimą. Taip pat moksleiviai atstovavo mokyklą XIV nacionaliniame J. Švedo konkurse, Respublikiniame TV konkurso ,,Dainų dainelė“ rajoniniame ir zoniniame turuose.

**Choreografijos skyrius**

Šiais metais Choreografijos skyriaus moksleiviai dalyvavo Vaikų ir jaunimo saviraiškos festivalyje ,,Aukštyn kojom”, kuriame pelnė III vietos diplomą, tarptautiniame liaudiškų šokių festivalyje „Jievaro tiltas, koncertavo tarptautiniame žemdirbių bendruomenių festivalyje ,,Tas kraštas Lietuva vadinas”, miesto šventėje „Laikas mylėti“, Jubiliejiniame 35 metų l/d ,,Vyturėlis” koncerte, Mindaugių bendruomenės renginyje “Baltoji vakarienė” ir kituose mokyklos, miesto bei rajono renginiuose.

**Dailės skyrius**

2019 metais Dailės skyrius minėjo 30 metų sukaktį. Ta proga buvo surengtas respublikinis sveikinimo atviruko piešinių konkursas „Tu palinkėk man...“, surengtos parodos 7 Joniškio miesto erdvėse. Taip pat moksleiviai sėkmingai dalyvavo pasaulio, tarptautiniuose ir respublikiniuose vaikų piešinių konkursuose. 4-asis tarptautiniame vaikų piešinių konkurse “The little fairy tale – My the loveliest 2019” pelnytas Laureato diplomas, 49 pasauliniame moksleivių konkurse-parodoje Taivane – keturi Laureato diplomai, 4 respublikiniame Lietuvos vaikų piešinių konkurse “Balta pasaka” net 8 moksleiviai tapo laureatais, 16 tarptautiniame vaikų piešinių konkurse „Slavų šaltinis“ pelnyti Laureato ir III laipsnio diplomai, rajoniniame vaikų piešinių konkurse „Saugiai gyventi smagiau“ – I vieta, Respublikiniame piešinių konkurse „Lietuvos vaikų balsas“ 16-18 metų amžiaus grupėje pelnyta I vieta, Respublikiniame moksleivių (piešinių dalies) konkurse „Lietuvos kovų už laisvę ir netekčių istorija“ – I vieta, keturios III vietos, du moksleiviai pelnė Paskatinamąsias vietas. 26 pasauliniame vaikų piešinių konkurse Japonijoje gauti sidabro, bronzos apdovanojimai, tarptautiniame kūrybinių darbų konkurse „Wave on wave“ 3 moksleiviai tapo laureatais, taip pat pelnytos II ir III vietos. 49 pasauliniame vaikų piešinių konkurse Kinijoje 4 moksleiviai apdovanoti Sertifikatais. II vietomis moksleiviai apdovanoti konkursuose „Tėviškės spalvos“ ir „Tu palinkėk man...“, nominacijomis – „Pravėriau vario vartelius“ ir „Seku seku pasaką“. Surengta ir dalyvauta 14 parodų Respublikoje ir rajone.

**Žagarės filialas**

Muzikos skyrius surengė 9 koncertus Žagarėje, Skaistgiryje, Šiauliuose. Sėkmingai dalyvauta 3 tarptautiniuose ir respublikiniuose konkursuose, tradicinėje 12-oje vaikų ir jaunimo giesmių šventėje ,,Giesmių pynė Marijai”. V Respublikiniame instrumentinių ansamblių konkurse „Karamelė“ pelnytas I laipsnio diplomas, Lietuvos jaunųjų pianistų konkurse ,,Čiurlionio jūra“ pelnyta III vieta, II tarptautiniame instrumentinių ansamblių konkurse-festivalyje ,,Grokime kartu” moksleivės tapo diplomantėmis.

Dailės skyrius surengė 3 parodas įvairiomis progomis Žagarės bibliotekoje, Žagarės kultūros centre, Joniškio J. Avyžiaus bibliotekoje, buvo organizuojamas konkursas – paroda „Spalvotas lėlių teatro pasaulis“. „Rudens meno šventės“ metu mokyklos kieme moksleiviai kūrė žemės meno skulptūrą, Dailės ir Teatro skyrių moksleiviams vyko stovykla „Menučių naktis“.

Lėlių teatro skyrius surengė jau tradiciniu tapusį Respublikinį lėlių teatro festivalį „Žagarės Vyšniuko gimtadienis“.

Švietimo ir mokslo ministerijos nustatyta tvarka, mokiniams, baigusiems pagrindinio muzikavimo, pagrindinio dailės ir pagrindinio choreografijos ugdymo kurso programas, išduodamas neformaliojo vaikų švietimo pažymėjimas. Pažymėjime nurodoma mokymosi trukmė, programos pavadinimas, apimtis ir įvertinimas.

**Atviras jaunimo centras**

Veiklos kryptys per 2019 metus:

1. Saugus laisvalaikio užimtumas. Kartu su jaunimu sukūrėme palankią erdvę, kurioje jie gali saugiai (be smurto, kvaišalų) leisti laiką. Įsigijome įrangos, įvairių stalo ir lauko žaidimų, informacinių leidinių jaunimui, virtuvės reikmenų, kompiuterinės technikos, edukacinių priemonių pagal kiekvieno poreikius.

2. Erdvė savirealizacijai. Atvirame centre jaunuoliai gali įgyvendinti jiems svarbias iniciatyvas, projektus, idėjas, rengti parodas, koncertus, pasirodymus, konferencijas.

3. Individuali terapija ir tarpininkavimas. Centre dirbanti socialinė pedagogė nuolat teikia socialinę pedagoginę pagalbą delinkventinio elgesio jaunuoliams, kurie sprendžia sudėtingas iškilusias problemas. Organizuojami užsiėmimai su psichologais, visuomenės sveikatos specialistais, teisininkais.

4. Darbas su artimaisiais. Siekiame į jauno žmogaus ugdymą įtraukti šeimos narius, draugus tad rengiame atvirų durų dienas centre, maisto gaminimo pamokėles mamoms, šeimų stovyklas. Tarpininkaujame iškilus problemoms su kitomis įstaigomis, konsultuojame socialiniais klausimais.

Ypatingas dėmesys skiriamas darbui su niekur nedirbančių, nesimokančiu, nemotyvuotu jaunimu. Su NEET jaunuoliais Atvirame jaunimo centre dirba dvi JGI koordinatorės, poreikiui esant samdomi siauros srities specialistai.

Didžiausi pasiekimai: suteiktos paslaugos, erdvė savirealizacijai daugiau nei 1280 jaunuolių įvairių projektų metu. Suorganizuotos jaunimo stovyklos, sąskrydis, mugės, diskusijų klubai, ekskursijos, mokymai, susitikimai, konferencijos, akcijos, orientacinės varžybos ir t.t.

*Projektai:*

1. Laimėtas projektas VDC „Žadintuvas“ 2020 ir 2021 metams

2. Laimėta partnerių atranka projekte „Judam“ Joniškio Atviras jaunimo centras yra vienintelis JRD partneris Šiaulių apskrityje. Projekto „JUDAM“  įgyvendinimo laikotarpis: 2019-04-01 – 2021-06-30 (27 mėnesiai). Projekto „JUDAM“  vertė: 1.650.000,00 eurų.

3. Laimėtas VDC projektas „Erdvė“ 2020 ir 2021 metams

4. Pradėta vykdyti Vaikų dienos centrų plėtra. Jau veikiančiame Vaikų dienos centre „Žadintuvas“ vykdoma plėtra, vietoj 35 lankytojų plečiamas skaičius iki 42. Steigiamas naujas vaikų dienos centras „Erdvė“ Kriukuose.

2. Baigiamas įgyvendinti Lat- Lit projektas SocQuality

3. Įgyvendintas ESFA projektas (15 partnerių) „Demokratijos paieškos“.

4. AJC patalpose įrengta terniruoklių salė.

5. Laimėtas projektas ESFA „Sveiki, linkmsi, laimingi“

6. Įgyvendintas projektas „Joniškio jaunimas - ne problema, o sprendimas“ .

7. Įgyvendintas projektas „Sveikatos akademija – 2019“

8. Suorganizuota 1  tarptautinė stovykla.

9. Laimėtas Europos solidarumo projektas 3 metams, pagal kurį AJC savanorystę atlieka tarptautiniai savanoriai

10. Dalyvauta tarptautinėje stovykloje „Gamta mūsų namai“ Rokiškyje.

*Renginiai:*

2 Linksmosios estafetės

Suorganizuotas lauko filmas Joniškio poilsio zonoje.

3 kino filmo vakarai naujoje daugiafunkcinėje salėje

Protmūšis viso rajono jaunimui

6 dienų Sveikatos akademija 2019 Saulėtųjų naktų sodyboje

4 pool turnyrai

2 teniso turnyrai

2 interaktyvūs teniso turnyrai, vienas su Joniškio bibliotekininkais.

Robotų varžybos 1 vnt

4 viktorinos vdc vaikams

Renginių ciklas: 5 mandarininės dienos, skirtos Šv. Kalėdoms

Rave joga- diskoteka už blaivybę

Kontaktine improvizacija – su lektore iš Prancūzijos Julija Melnik

Tradicinis kalėdinis prekymetis – akcija, surinkti pinigai paaukoti mūsų centro lankytojui, klubo operacijai.

Kalėdinių žaisliukų gamyba su Joniškio rajono šeimos komisija.

Meduolių diena skirta šeimoms

Įstaigos pristatymas mokyklose- klasių valandėliu vedimas.

Atvirų jaunimo centrų Konferencija Radviliškyje –skaitytas  pranešimas apie tarptautinę savanorystę.

Suorganizuotas 1 tarpinstitucinio bendradarbiavimo posėdis pagalbos vaikui specialistams.

Periodiniai psichologiniai užsiėmimai su psichologe Inga

Rankdarbių užsiėmimai

Paservuok 2019 – tarptautinis renginys, lauko tinklinis ir muzika

Dailes terapijos užsiėmimai

Stalo žaidimų turnyrai 8

Daugiafunkcinės salės atidarymas

Tarptautiniai mokymai 4

Nacionaliniai mokymai 5

CAF vadybos kokybės sistemos įsidiegimas- AJC įteiktas kokybės sertifikatas.

Maisto gamybos užsiėmimai.

**III SKYRIUS**

**BIUDŽETAS IR TURTO VALDYMAS**

2019 metams Joniškio rajono savivaldybės tarybos 2019-02-14 sprendimu Nr. T-23 „Dėl Joniškio rajono savivaldybės 2019 metų biudžeto patvirtinimo“ mokyklai buvo patvirtintas 575 tūkst. eurų metinis asignavimų planas, iš jų 19,2 tūkst. eurų mokinio krepšeliui finansuoti, 47,1 tūkst. eurų biudžetinių įstaigų pajamos, 411,4 tūkst. eurų biudžeto pajamos ir 37,6 tūkst. eurų biudžeto pajamų atviro jaunimo centro veiklai užtikrinti, 45,0 tūkst. Lt biudžeto pajamų Atviram jaunimo centrui (Lat-Lit projektas).

Galutinis mokyklos asignavimų planas, įskaitant Joniškio rajono savivaldybės tarybos sprendimais padarytus pakeitimus, 620,8 tūkst. eurų (arba +7,97 %), iš jų 19,2 tūkst. eurų mokinio krepšeliui finansuoti, 50,1 tūkst. eurų biudžetinių įstaigų pajamos ir 448,5 tūkst. eurų biudžeto pajamos, 17,8 tūkst. eurų dotacija mokytojų, dirbančių neformaliojo švietimo įstaigose, darbo užmokesčiui ir 40,2 tūkst. eurų biudžeto pajamų atviro jaunimo centro veiklai užtikrinti, 45,0 tūkst. eurų biudžeto pajamų Atviram jaunimo centrui (Lat-Lit projektas).

Iš 2019 metams patvirtinto plano gauta asignavimų ir jų panaudota 619 tūkst. eurų.

2019 metams skirtų biudžetinių įstaigų pajamų asignavimų planas palyginus su gautais asignavimais įvykdytas 99,7%. 2019 metų kasinių išlaidų struktūra pagal ekonominę klasifikaciją: darbo užmokesčio ir socialinio draudimo kasinės išlaidos sudaro 545,9 tūkst. eurų arba 88,19% nuo visų išlaidų.

2019 m. vykdė projektus ir gavo finansavimą:

1. „Sveikatos akademija – 2019“ – Joniškio rajono savivaldybė skyrė 1000 Eur.

2. „Žadintuvas“ – Socialinių paslaugų priežiūros departamentas prie Socialinės apsaugos ir darbo ministerijos programos „Socialinių paslaugų ir integracijos plėtra“ priemonės „ Įgyvendinti priemones šeimos ir vaiko gerovei“ priemonė „Skatinti ir plėsti vaikų dienos centrų savivaldybėse veiklą, teikiant nestacionarius dienos socialinės priežiūros paslaugas vaikams ir šeimoms, organizuojant Vaikų dienos centrų veiklos projektų finansavimo 2019-2021 metais atrankos konkursus“ . Projekto vykdymui iš valstybės biudžeto skirta 7200 Eur.

3. „Judam“ – Jaunimo reikalų departamentas prie socialinės apsaugos ir darbo ministerijos bendrai iš ES struktūrinių fondų lėšomis finansuojamas projektas jaunimo kokybiško užimtumo ir dalyvavimo darbo rinkoje skatinimui. Projektas pradėtas vykdyti nuo 2019-09-04.

**IV SKYRIUS**

**BAIGIAMOSIOS NUOSTATOS**

Joniškio Algimanto Raudonikio meno mokykla yra neformaliojo švietimo mokykla, vykdanti meninio formalųjį švietimą papildančio ugdymo (FŠPU) ir neformaliojo vaikų švietimo (NVŠ) programas. Mokykloje vykdomos ankstyvojo ugdymo, pradinio ugdymo, pagrindinio ugdymo, išplėstinio ugdymo, mėgėjų ugdymo programos. Veikia 4 skyriai: muzikos, dailės, choreografijos, teatro. Mokykla turi Žagarės filialą ir padalinį – Atvirą jaunimo centrą.

Įgyvendindami tikslus, siekėme mokinių asmenybės brandos, individualias mokinių galimybes atitinkančių ugdymo(si) pasiekimų ir nuolatinės ugdymo(si) pažangos. Mokinių pasiekimai vertinami atsižvelgiant ne vien į apibrėžtus, programinius ugdymo tikslus, bet ir į individualias kiekvieno mokinio išgales bei ypatybes, siekiant nuolatinės asmeninės pažangos.

Siekėme saviraiškaus mokinių dalyvavimo mokyklos gyvenime, nes dalyvavimas mokyklos gyvenime yra toks pat svarbus asmenybės augimui, kaip ir formalusis ugdymas.

2019 metais muzikinį, dailės ir teatro formalųjį švietimą papildantį ugdymą baigė ir gavo Lietuvos Respublikos neformaliojo vaikų švietimo pažymėjimus (kodas 9201) 19 mokinių. Neformaliojo vaikų švietimo pažymėjimai įteikti 3 smuiko, 1 kanklių, 7 fortepijono, 4 akordeono, 2 dailės ir 2 teatro specialybių mokiniams.

Direktorius Vitolis Žukas